બીજી કોઇ પણ નદીના પાણીમાં જો મૃત લાશ નાખવામાં આવે તો તે નદીનું પાણી ગંદુ અને દૂષિત થાય છે. ગંગા નદીમાં લાશને વહેતી મૂકવામાં આવે તો તે લાશને કારણે તેનું પાણી દૂષિત થતું નથી. બીજું, હાડકાં પાણીમાં ઓગળતાં નથી. પણ ગંગાનાં પાણીમાં હાડકાં ઓગળી જાય છે. ગંગા શરીરને પૂરું પચાવી જાય છે. શરીર પંચત્વમાં જલદી લીન થઇ જાય છે. તેથી જ ગંગામાં મૃત લાશને વહેતી મૂકવાનો લોકો આગ્રહ રાખતા. ગંગાના સંપર્કથી શરીર પંચમહાભૂતોમાં ઝડપથી ભળી જાય છે, જ્યારે બીજી પ્રથામાં સમય વધુ જાય છે. જયારે બીજી પ્રથામાં સમય વધુ જાય છે. ગંગાનું આમ સૃષ્ટિની ઉત્પત્તિના મૂળભૂત પંચમહાભૂતો સાથેનું અલૌકિક ‘ટયુનિંગ’ છે. આ મહત્વ આપણા ઋષિ મુનિઓને સમજાયું હતું અને તેથી જ ભગવાન શંકરના મસ્તક ઉપર ગંગાનું અવતરણ થયું છે. શિવજીના મસ્તકની ગંગાએ જ્ઞાનગંગાનું પ્રતીક છે. શિવજી જ્ઞાનના રાણા છે તેથી તેમના મસ્તક પર જ્ઞાનના પ્રતીકરૂપ આ ગંગા બિરાજમાન છે.